Den Vest-Sjællandske Avis, 1829-05-02
Provinsen Livadien er nu aldeles rømmet af Tyrkerne efter Mahmud Paschas Nederlag. Fyrste Ypsilantis Armee staaer i Leier ved Thermopylerne. Græske Krigskibe have bemægtiget sig Landsbyen Lebada paa Øen Negropont. - Oberste Fabrier vinder bestandig mere i den offentlige Yndest, og Rygtet om Utilfredshed mod ham i Grækenland ere ugrundet. Man begynder nu allerede at lægge store Planer til at oprette Colonier i Grækenland; da dette Land ligger saameget nærmere for Europa end Amerika, og man foreslaaer et Compagnies Oprettelse dertil, som skulde afkiøbe den Græske Regiering Jorder. Denne trænger for nærværende Tid til Penge; Grækerne til at omgaaes med cultiverede Mennesker, og Europa til et næmere Udvandringsted for sin overflødige Folkemængde; thi Trangen til Udvandring er nu stor paa vor Jordensdeel, som kan sees deraf at allene i Staden Nyevork, ankom i 1828 18,945 udvandrede Personer fra Europa. – Englænderne ere komne i Strid med Paschaen af Acre i Syrien, som har truet Commandanten for den Engelske Brig, Vezle, at skyde hans Skib i Grund, om han vovede at nærme sig Havnen, hvorhen han vilde begive sig for at reclamere et Jonisk Skib, som Paschaen havde ladet opbringe. Alle Consuler have forladt Acre og de Engelske Reisende, som vilde begive sig til Jerusalem ere blevne forbudte at reise videre. – Paschaen af Ægypten lader ikke allene sine Tropper exercere paa Enropæisk Maade; men endog klæde paa Europæisk Facon, istedetfor de lette uldne Tøier, faae nu Soldaterne gode Uniformer af Klæde. Et Cavallerieregiments Uniform er bleven saaledes omdannet, at det seer aldeles ud som et franskt let Cavallerieregiment, naar den røde Hue undtages, som Folkene endnu bære. - Keiseren af Marocco er kommen i Strid med Kongen af Neapel og forlanger en aarlig Tribut; den Neapolitanske Legationssecretair Hr. von Vial har faaet Ordre til at forlade Tanger eller indgaae Forslaget. Den Østerrigske Agent Hr. von Pflugt er ankommen til Tanger fra Gibraltar, for at forlange Udleveringen af de Østerrigske Fanger, og truede i Vægringstilfælde med den Østerrigske Escadre, som laae paa Rheden af Algeziras; den 15de Marts ankom den Marokkanske Premierminister Ben Gelun og medbragte en Løvinde, en Hingst og en Hoppe, tilligemed Fol, som Foræring for Kongen af Sverrig; en Løve og to Heste for Kongen af Danmark, og to Løver for Don Miguel. Misforstaaelserne bleve strax bielagte og de Østerrigske Fanger udleverede. Den Danske Consul skal væsentlig have biedraget til dette heldige Udfald. Don Miguel synes ogsaa at kunne trænge til nogen Opmuntring; thi han maae døie mangehaande Krænkelser; saaledes har den nye Pave givet Greven af Funchal en Privataudience, som Gesandt fra Keiseren af Brasilien og Dronningen af Portugal, men derimod vægret sig ved at modtage Don Miguels Gesandt. Jnfanten skal ogsaa selv stole saa lidet paa sin Regierings Varighed, at han har truffet Tilberedelser til at undvige med sine Kostbarheder til Villavicosa vedden Spanske Grændse. – Naturen medvirker til den offentlige Elendighed; det stormende Veir har anrettet uudsigelig megen Skade i Landet; Tajofloden har ved sine gientagne Oversvømmelser ødelagt Markerne og man befrygter en Huugersnød. - Der skrives fra Lissabon, at de meest modsigende Rygter ere i Omløb om hvad der er passeret i Paladset i Qveruz den 15de Marts, intet af dem kan man fuldkomment stole paa. Man fortæller at Don Miguel havde erfaret at hans Søster, den forrige Regentinde, Jnfantinden Donna Maria Jsabella, havde sendt en Betient i et hemmeligt Ærinde til England og havde medgivet ham Breve til de Brasilianske Agenter tilligemed hendes Juveler og rede Penge. Don Miguel, som blev forbittret derover, skal med en Pistol i Haanden være trængt ind i sin Søsters Værelse for at rettesætte hende. Betagen af Skræk formaaede hun ikke at svare; han vilde slaae hende med Pistolen, hvorpaa der var en Bajonet; i sin Fortvivlelse fattede hun Mod, styrtede sig over ham og han, som maaskee er svag efter sit Beenbrud, faldt om paa Gulvet. Han reiste sig igien ude af sig selv af Vrede, stak den gamle Greve af Camarido i Armen og skod efter Jnfantinden; men Skuddet traf en gammel Tiener og dræbte ham. Lægen Greve Qveluz skal have bedet for Prinsessen og med Møie reddet hendes Liv. Det kommer nu an paa hvormeget der er sandt deraf, men dette er i den sidste Tid blevet hyppigt fortalt og Jnfantinden tilligemed Greve Camarido lade sig ikke meere see. – J den Kongelige Franske Stats calender for 1829 kaldes Maria da Gloria Dronning af Portugal og Don Miguel Statholder over Portugal ifølge Keiseren af Brasiliens Decret af 3die Juli 1827.